
ROMÂNIA
JUDEŢUL BIHOR
COMUNA TARCEA
Nr. 86 din 24.05.2024
RAPORT DE SPECIALITATE
 la Proiectul de hotărâre privind aprobarea devizului nr.1452 din 08.05.2024 emis de Ocolul Silvic Marghita referitor la  tăieri de îngrijire, strângerea și stivuirea materialului lemnos rezultat din curățiri

În conformitate cu prevederile art.17 din Legea nr.46/2008 – Codul Silvic, - republicată cu modificările şi completările ulterioare, respectarea regimului silvic este obligatorie pentru toţi proprietarii sau deţinătorii de fond forestier. Proprietarii fondului forestier au următoarele obligaţii în aplicarea regimului silvic:

a)să asigure elaborarea şi să respecte prevederile amenajamentelor silvice şi să asigure administrarea/serviciile silvice pentru fondul forestier aflat în proprietate, în condiţiile legii;

b)să asigure paza şi integritatea fondului forestier;

c)să realizeze lucrările de regenerare a pădurii;

d)să realizeze lucrările de îngrijire şi conducere a arboretelor;

e)să execute lucrările necesare pentru prevenirea şi combaterea bolilor şi dăunătorilor pădurilor;

f)să asigure respectarea măsurilor de prevenire şi stingere a incendiilor;

g)să exploateze masa lemnoasă numai după punerea în valoare, autorizarea parchetelor şi eliberarea documentelor specifice de către personalul abilitat;

h)să asigure întreţinerea şi repararea drumurilor forestiere pe care le au în administrare sau în proprietate;

i)să aibă delimitat fondul forestier aflat în proprietate, în conformitate cu actele de proprietate sau cu documentele cadastrale, după caz, prin semne de hotar, şi să le menţină în stare corespunzătoare;

j)să notifice structurile teritoriale de specialitate ale autorităţii publice centrale care răspunde de silvicultură, în termen de 60 de zile, cu privire la transmiterea proprietăţii asupra terenurilor forestiere.

 
În cazul administrării fondului forestier prin ocoale silvice autorizate, obligaţiile prevăzute mai sus aparţin acestora, cu excepţia celei prevăzute la  lit. i).


Ocolul Silvic Marghita a solicitat aprobarea devizului nr.1452 din 08.05.2024 referitor la tăieri de îngrijire, strângerea și stivuirea materialului lemnos rezultat din curățiri.

Văzând contractul de administrare încheiat între Ocolul Silvic Marghita și Comuna Tarcea  având ca obiect fondul forestier în suprafață de 113,34 ha aflat în proprietatea publică a Comunei Tarcea;
  
În conformitate cu prevederile art.129 alin.(2) lit.a) și c) și alin.(3) lit.d), art.139 alin.(3) lit.a) și g) și cele ale art.136 alin.(8) lit.a) din Ordonanța de Urgență a Guvernului nr.57/2019 privind Codul administrativ cu modificările și completările ulterioare;
   
Propunem spre aprobare Consiliului local al Comunei Tarcea Proiectul de hotărâre privind aprobarea devizului nr.1452 din 08.05.2024 emis de Ocolul Silvic Marghita referitor la  tăieri de îngrijire, strângerea și stivuirea materialului lemnos rezultat din curățiri.

